Rikunarita-ORG/Wikinium huggingface dataset:
# Roman

Dit artikel is gesjreve (of begós) in 't Remunjs. Laes hie wie v'r mit de versjillende saorte Limburgs ómgaon.

---

De *Ulysses* van James Joyce is 'n roman.
Mit de term **roman** weurt 'n grote versjeienheid aan veural prozatekste aangeduud die euverwaegend van fictioneel aerd zeen en in ómvang doorgaans 't kórt verhaol en de novelle euvertrèffe. 't Óngersjied tösse novelle en roman is echter neet altied good aan te gaeve.

## Gesjiedenis

't Waord "roman" waerde in de twellefden eeuw gebroek óm óngersjied te make tösse wèrke in 't Romaans (de voukstaal) en 't Letien (de sjriftaal). De roman waas dus 't matterjaal det geleefder waas bie 't vouk. Vanaaf de derteenden eeuw waerde de term gebroek veur aventuurlike verhaole, tótdet later de term in gebroek koom veur nao betrèkkelik lank fictief prozawèrk te verwieze. De roman in zien hujige vorm es belangrieke einheid in de verhaolende proza haet zich echter pas in de aafgeloupe paar eeuwe óntwikkeld. Miguel de Cervantes Saavedra zien *Don Quijote* (1605) weurt algemein es de eerste roman veur modern begrippe besjouwd. In de achteenden eeuw noom de belangstèlling veur de roman es e litterair genre toe, mit ónger angere de wèrke van de bekinde Ingelse sjrievers wie Daniel Defoe, Samuel Richardson en Henry Fielding.

## Versjille mit de novelle

### Ómvang

d'r Besjteit gein dudelike consensus euver de minimaal lingde van 'n roman. Sóms weurt 40.000 wäörd es 't minimum gezeen, mer in de praktiek waere de terme roman en novelle dök door ein gebroek. Harry Mulish zien klein roman *Het zwarte licht* (1956) is kwa ómvang neet groter es Jacob van Lennep zien novelle *Een schaking* (1850) en G.K. van het Reve zien roman *De avonden* (1947) haet es óngertitel *een winterverhaal*. Óm zien ómvang zów men Ward Ruyslinck zien *De ontaarde slapers* (1957) 'n novelle kinne numme, mer dan waal 'n novelle die in 1957 de romanpries van de sjtad Antjwerpe kreeg.

### Opzèt en structuur

Naeve de lingde waere meistal ouch inhajelike criteria gebroek. Zo zów de roman breier van opzèt zeen en de personages in 'n bepaolde óntwikkeling teune, terwiel de novelle sjlechs ei (bepèrk) kónflik oetwèrk. In de roman zów de intrige (plot) es gevolg daovan gecompliceerder zeen; det wil zegke samegestèld oet houf- en naeve-intriges. De novelle zów dao-intaenge 'n inkelvajige structuur kinne. Wiejer zów de roman e groter aantal personages, 'n breier miljeusjildering en e groter tiedsbesjtek ómvatte es de novelle. Daoboete zów de karakterteikening in de roman oetveuriger zeen es in de novelle (wie mit round characters). Mer in de praktiek geit dees indeiling neet op. Zo ómvat James Joyce zien roman *Ulysses* (1922) sjlechs 'n tiedssjpan van 24 oer en in Jeroen Brouwers zien roman *Zonsopgangen boven zee* (1977) is neet allein d'n tied heel bepèrk, mer ouch 't aantal personages. Saortgelieke taegeveurbeelde zeen te gaeve veur de karaktertekening, de miljeusjildering en de intrige.

## Óngerzeuk

't Óngerzeuk nao de vertèlwies in romans weurt romananalyse genump, mer ómdet de vertèlprocedés neet oetsjloetend van toepassing zeen op de roman is 't baeter te spraeke van vertèltheorie of narratologie.
# Petón

Dit artikel is gesjreve (of begós) in 't Mofers. Laes hie wie v'r mit de versjillende saorte Limburgs ómgaon.

---

Versjillige saorten aan petón.
**Petón**, **betón** of **betong** is e mingsel van druueg bestandjsdeiler wie gruus (wie grindj), zandj en cement, det me aanmaak mit water. Hiedoor óntsteit 'n vleujbaar massa die gemekkelik inne gewunsdje vorm kan waere gebrach. Es 'n hydraulisch bindjmiddel reageertj cement sjemisch mit water enne anger vaste bestandjsdeiler en vörmp 't oetènjelik 'n solide samekóms worin alle oetgangsmatterjale waere samegebónje toet 'n hel, doerzaam, steinechtig matterjaal det veural wuuertj gebroek inne boew.

Petón worin me iezere staven haet verwirk neump me *gewaopendj petón*. Wen dees metaalbewäöpening geit róste en daodoor 't petón duit berste, den sprèk me euver petónrot.

Óngewaopendj petón woor al bekandj bieje aaj Egyptenieëre, Grieke, Babyloniërs, Feniciërs enne Romeine. Die litste broekdjen 't ónger anger bieje boew van häör brögken en aquaducte.
# Krabechtige

Dit artikel is gesjreve (of begós) in 't Mofers. Laes hie wie v'r mit de versjillende saorte Limburgs ómgaon.

---

De **krab-** of **krieëfechtige** (Letien: *Crustacea*) vörmen 'n óngerstam vanne gelidpuuetige bieëster. De krabechtige waeren ówwels de **sjaoldere** geneump, meh dees term kan mit mekkelik verwarre mitte sjelpdere, die toete weikdere behuueren en neet toete gelidpuuetige.

## Taxonomie

Morten Thrane Brünnich richdje de óngerstam in 1772 op.

* Riek: *Animalia* (dere)
	+ Óngerriek: *Eumetazoa* (orgaandere)
		- Klaad: *Protostomia* (oermunjige)
			* Superstam: *Ecdysozoa* (hujingsbieëster)
				+ Stam: *Arthropoda* (gelidpuuetige)

De krabechtige vörmen 'n hieël divers groep aan dere die in gruuedje sterk kónne variëre. Sómmige saorte höbbe mer 'n totaal lieflingdje van inkel millimaeters, dewiel bie anger de spanwiedje vanne sjieëre drie maeter kan bereike. Krieëften en krabbe behuuere toete grótste dere van dees óngerstam; de meiste saorte zeen väöl kleinder. Lang neet alle krabechtige höbbe sjieëren enne meiste krabechtige waere t'n ónrechte "krieëf" geneump, wie de langoes. Ouch waere kleinder saorte echte krieëfte juus es "gernaal" aangemirk, dewiel allein saorte oete infraorde *Caridea* gernale zeen.

Indeiling
Zès klasse van krabechtige waere óngersjèdj:

* *Branchipoda* (ónger anger watervluue);
* *Remipedia*;
* *Cephalocarida*;
* *Maxillopoda* (ónger anger aenjmoesjele, einougkrieëfte en karperluus);
* *Ostracoda* (moesjelkrieëfte);
* *Malacostraca* (ónger anger krieëfte, krabbe, gernale en zieëkomma's).
# 11 oktober

|  |
| --- |
| sep - **oktober** - nov |
| << | 1 | 2 | 3 | 4 | 5 | 6 |
| 7 | 8 | 9 | 10 | 11 | 12 | 13 |
| 14 | 15 | 16 | 17 | 18 | 19 | 20 |
| 21 | 22 | 23 | 24 | 25 | 26 | 27 |
| 28 | 29 | 30 | 31 |   |   | >> |

**Heiligedaag van Gommarus van Lier**

## Gebeurtenisse

* 1614 - Adriaen Block en 12 Amsterdamse koupluuj verzeuke de Sjtate Generaal um exclusief handelsrechte in de kolonie Nieuw-Nederland.
* 1899 - De Twiède Boereoorlog begint in Zuud-Afrika.
* 1962 - Paus Johannes XXIII eupent in Roame 't Twiède Vaticaans Concilie.
* 1968 - De NASA lanceert de *Apollo 7*, de ièrsjte succesvol bemande Apollomissie.
* 1971 - De single *Imagine* van John Lennon kump oet.
* 1980 - De Nederlandse politieke partieje KVP, ARP en CHU fusere tot 't CDA.
* 2018 - 't Oecumenisch patriarchaot vaan Constantinopel erkènt de Oekraïens-Orthodoxe Kèrk. Daomèt weurt de kèrk oonaofhenkel vaan de Russisch-Orthodoxe Kèrk.

## Gebore

* 1885 - François Mauriac, Franse sjriever
* 1927 - Joséphine-Charlotte van Belsj, vrouw van groathertog Jan van Luxemburg
* 1947 - Loukas Papadimos, aajdpremier vaan Griekeland
* 1959 - Youssou N'Dour, Senegalese zenger
* 1966 - Luke Perry, Amerikaansen acteur (gestorve 2019)
* 1969 - Prins Constantijn van de Nederleng

## Gesjtorve

* 1303 - Paus Bonifatius VIII
* 1347 - Lowie IV van 't Heilig Roams Riek
* 1531 - Huldrych Zwingli, Zjwitserse reformator
* 1850 - Louise-Marie d'Orléans, keuningin van de Belzje
* 1889 - James Prescott Joule, Britse natuurkundige
* 1896 - Anton Bruckner, Oasteriekse componis
* 1963 - Jean Cocteau, Franse diechter, sjriever en regisseur
* 1963 - Edith Piaf, Franse zangeres
# Krenkde vaan Parkinson

Dit artikel is gesjreve (of begós) in 't Mestreechs. Laes hie wie v'r mit de versjillende saorte Limburgs ómgaon.

---

|  |  |
| --- | --- |
|      | Lèt good op 't veurbehawd bie medische informatie. Gank bie gezóndjheidsklachte nao 'nen hoesdokter. |

De **Krenkde vaan Parkinson** is 'n progressief hersekrenkde die veural awwer lui tröf. Ze is geneump nao de Britse chirurg James Parkinson, dee in 1817 es ierste euver de krenkde sjreef. De krenkde kinmerk ziech door 'n degeneratie vaan de zwarte stof en gerillateerde gebeje in d'n hersestam, boedoor de productie vaan dopamine stok en ziech abnormaol, kraankmakende eiwitklumpkes vörme die me Lewy-body's neump. Symptome vaan de krenkde zien oonder mie d'n *tremor* (trilling) vaan beveurbeeld de han (dit associeert me zoe sterk mèt de krenkde tot me 't *parkinsonisme* is goon neume), stiefheid, sjravelentere loupe, evewiechssteurnis en probleme mèt 't otonoom zenuwstèlsel. Väöl patiënte - meh zeker neet bij allemaol - goon op d'n door ouch verkinse, op 'n gans speciaol meneer die me *Lewy-bodydementie* is goon neume. Angssteurnisse en hallucinaties koume hei dèks bij veur.

De krenkde heet veur zoewied bekind neet ein bepaolde oerzaak; zoewel genetische factore es de umgeving sjijne 'n rol te speule. Genezing is neet meugelek; behandeling is veural geriech op 't minder erg make vaan de symptome. Gesjat weurt tot zoeget 1% vaan de minsheid bove de zèsteg jaor aon Parkinson lijt; treujt de krenkde op bij lui oonder de viefteg, daan heet me 't euver *Parkinson op joonge leeftied*.

  *Dit artikel is e sjtumpke. De kans Wikipedia helpe door 't aan te völle*
# Conscriptie

Dit artikel is gesjreve (of begós) in 't Mestreechs. Laes hie wie v'r mit de versjillende saorte Limburgs ómgaon.

---

Len mèt en zoonder conscriptie anno 2026.
**Greun**: gei leger
**Blauw**: gein (actief) conscriptie
**Geel**: planne veur de conscriptie binnekort aof te sjaffe
**Roed**: conscriptie in wèrking
**Gries**: gein gegeves
**Conscriptie** of **deenspliech** is 't verpliechte vaan börgers door 'ne staot um in 't leger te goon. Dees verpliechting weurt miestens allein aon manslui opgelag; ouch liefelek en geistelek gehandicapde zien devaan oetgeslote. Wienie e land gei conscriptie kint en e leger gans oet betaolde soldaote besteit, sprik me vaan e beroopsleger.

Conscriptie kaom de facto al veur in 't China vaan de Qindynastie. Ouch de aw Spartane en Romeine lagte hun manneleke bevolking jaorelangen deens in d'n oorlog op. In de middeliewe evels woorte beroopslegers de norm: oonder 'n èrfeleke oorlogselite (de ridders) vochte miestal huurlinge, dee ziech in loendeens door n'importe welken hier lete betaole um te vechte. Wel kós 'nen hier vaan zien hurege eise um veur häöm te vechte. 't Systeem vaan huurlingelegers bleef in de Vreugmodernen Tied in stand.

In de jaore 1790 veraandede dit evels. De Franse Rippubliek góng zien börgers verpliechte deens te numme in 't leger. Heimèt kreeg Fraankriek e zier groet en mechteg leger, wat groete deile vaan Wes- en Midde-Europa oonder de voot leep. De inveuring vaan de conscriptie hingk same mèt de opkoms vaan 't nationalisme: de staot góng vaan zien börgers eise tot ze ziech verboonde voolte mèt 't vaajerland en ouch deveur wouwe vechte. Um dees rei naome de mieste Europese len later de deenspliech euver, ouch in vreidestied. Soms had me neet edere jongemaan in 't leger nujeg; daan bepaolde 'n loting wee 't leger in mós en wee neet. Es me zien pliech had oetgedeend, kós me esnog vrijwèlleg zienen deens verlenge (aajdgedeende; daoveur woort me betaold) of betaolde militair weure (mèt meugelekhede tot promotie).

Dit systeem bleef de ganse negentienden iew en e groet deil vaan d'n twintegsten in stand. E deil vaan 't volk had evels ethische bezwoere: pacifisme, beperking vaan keuzevrijheid, 't risico um es soldaot te sterve en aofwezegheid vaan 't werk boe me ouch nujeg kós zien. Doorgoonde oorloge maakde evels tot oontwaopening of aofsjaffing vaan de conscriptie veur de mieste regeringe gein opties waore. Pas in de jaore 1990, wie de Kawwen Oorlog veurbij waor en gevechte in de westerse wereld wied eweg leke, sjafde 't ein nao 't aander land de deenspliech aof. Väöl len wèrke noe mèt e beroopsleger, boe-in betaolde soldaote oetgebreid weure opgeleid veur specifiek werk. In zoe'n len besteit miestal nog wel 'n wèt boemèt de regering op eder memint de bevolking weer veur deens kin oprope (veural bij mobilisatie). Dèks sprik me daorum officieel neet vaan aofsjaffing, meh vaan *opsjorting* vaan de conscriptie. In 't Belsj gebäörde dit in 1994, in Nederland in 1997.
# Axioma

Dit artikel is gesjreve (of begós) in 't Sint-Joasters. Laes hie wie v'r mit de versjillende saorte Limburgs ómgaon.

---

'n **Axioma** of **postulaat** is in de wiskónde 'n stèlling die neet kan waere beweze, meh waal es gróndjslaag wuèrtj aanvaardj. E wiskóndig systeem geit oet van 'n aantaal axioma's en diffenisies en 'n aantaal logische aafleijingsregele. Alle stèlling die me bewies mótte dees logische regele oet de axioma's en diffenisies völge.

E veurbild van 'n axiomasysteem zint de axioma's van Giuseppe Peano, die de netuurlike getale diffeniëre:

* 0 is e netuurlik getaal;
* eder netuurlik getaal haet 'nen opvölger;
* 0 is neet d'n opvölger van ènnig netuurlik getaal;
* versjillendje nómmers höbbe versjillendje opvölgers;
* es 0 'n bestumdje eigesjap haet en kan waere beweze det es e getaal 'n eigesjap haet zienen opvölger die ouch haet, den höbbe alle netuurlike getale die eigesjap.
# Tempel

Dit artikel is gesjreve (of begós) in 't Mestreechs. Laes hie wie v'r mit de versjillende saorte Limburgs ómgaon.

---

't Erechteion op d'n Acropolis vaan Athene, 'nen tempel vaan de aw Griekse relizjie, voldeit aon wat väöl lui oonder 'nen tempel verstoon.
Ram Mandir in Ayodhya, Uttar Pradesh, India is 'ne groeten hindoetempel veur de god Rama.
'nen **Tempel** is de verzaomelnaom veur de gaodshoezer vaan versjèllende relizjies. 't Woord kump vaan 't Latijns *templum*, boe-in 't soms oersprunkelek woort veur de plaots boe de vogelziener (*auspex*) zie werk deeg. De Romeine gebruukden 't woord ouch wel veur 'heilegdom' in 't algemein (al of neet gebouwd); in 't klassiek Latien waor 't gewoen woord daoveur evels *fanum*. In 't posklassiek en middeliews Latien góng 't woord evels euverheerse in de zin vaan *gebèdshoes veur heidene*.

In 't gemein versteit me oonder *tempel* de heilegdomme vaan neet-abrahamitische relizjies. Dat kinne de aw relizjies vaan de Egyptenere, Grieke en Romeine zien, of beveurbeeld die vaan Latijns-Amerika. 't Woord weurt evels ouch gebruuk veur modern godsdeenste wie 't hindoeïsme, boeddhisme, sikhisme of confucianisme. Veur de abrahamitische relizjies zien aander wäörd in gebruuk: christene höbbe de *kèrk*, joede de *synagoog* en moslims de *moskee*. Bij de mormone weurt dèks wel vaan *tempel* gesproke. In 't Ingels neump me 'n synagoog soms ouch *temple*, dewijl in 't Frans prottestantse kèrke wel ins zoe weure geneump. In 't Spaons kin *templo* zelfs op kathelieke kèrke sloon.

In de mieste relizjies mèt tempele stoon de preester en zien rituele centraol; 't gief gein gemeinte die ziech wie in 'n kèrk verzaomelt. Dao-op bestoon evels väöl oetzunderinge. 'nen Tempel versjèlt vaan e kloester doortot 'r touwgenkelek is veur leke, of tot leke minstens kinne touwkieke bij wat ziech dao aofspäölt. Tempele gelle in 't gemein es heileg; hun perceis beteikenis versjèlt vaan relizjie tot relizjie.

Tempele zien, wie gaodshoezer in 't algemein, dèks vaan groet artistiek belaank. Al sinds de koms vaan complexe besjavinge zien 't brandpunte vaan bouwkuns en beeldende kuns.

## Bronne
# Kolonisatie

Dit artikel is gesjreve (of begós) in 't Remunjs. Laes hie wie v'r mit de versjillende saorte Limburgs ómgaon.

---

De koloniaal situatie kórt veur de Tweede Waereldkrieg.
**Kolonisatie** beteikent oorsjprunkelik 't vestige van e deil van de eige bevolking in 'n landjsjtreek die nog neet door 't eige volk weurt bewoond. Dit gebied weurt 'n kolonie geneump. Det kan in 'n ónbewoond, ónóntgónne gebied zeen, mer 't kan ouch 'n vestiging zeen in "vraemp" gebied tösse de dao al aanwaezige "vraem" bevolking. Kolonisatie besjteit dus al zolang es de miens gróndj beboed.

## Zuuch ouch

* Kolonialisme

  *Dit artikel is e sjtumpke. De kans Wikipedia helpe door 't aan te völle*
# September

Dit artikel is gesjreve (of begós) in 't Valkebergs. Laes hie wie v'r mit de versjillende saorte Limburgs ómgaon.

---

|  |
| --- |
| aug - **september** - okt |
| << | 1 | 2 | 3 | 4 | 5 | 6 |
| 7 | 8 | 9 | 10 | 11 | 12 | 13 |
| 14 | 15 | 16 | 17 | 18 | 19 | 20 |
| 21 | 22 | 23 | 24 | 25 | 26 | 27 |
| 28 | 29 | 30 |   |   |   | >> |

**September** ies de neugende maond van 't jaor in de Gregoriaanse kalender, en haet 30 daag. De naam kump van 't Latiense *septem* veur *zeve* - september waor de 7de maond van 't jaor, umdat bie de Romeine 't jaor in mièrt begoes.

## Trivia

* Oud-Nederlandse name: *havermaent*, *evenemaent* (avena=haver), *herfstmaand*, *gerstmaand*, *vruchtmaand*.
* Romeinse naam: *September*
* Juudse naam: *Tisjrie*
* De sjterrebeelde veur september zint Maag en Waegsjaal.
* September begint op dezelfde daag van de week es december.
* ‘n Paar sjoan daag op riej kreeg de naam “St. Michielszomer”. St. Michielsdaag vèlt op 29 sept.
* Op 17 september, St. Lambertusdaag, begint de plöktied. St. Lambertusdaag waor teves ’t begin dat de vrouwluuj binne in hoes mèt ’t sjpinne van gares begoeste. De oetdrökking: "Me bringk de sjpinderik in d’n aere" woort dan gebruuk.

September oet de *Très Riches Heures du duc de Berry*
## Heilegedaag vaan September

1. H. Egidius
2. H. Elovsdottir
3. H. Gregorius de Groate
4. H. Irmgard van Kölle
5. Z. Mojer Theresa
6. H. Magnus
7. H. Regina van Alise
8. Maria Geboorte
9. H. Petrus Claver
10. H. Nicolaas van Tolentino
11. HH. Felix en Regula
12. H. Guido van Anderlech
13. H. Johannes Chrysotomus
14. H. Kroesverheffing
15. H. Maria, Mojer van Smerte
16. HH. Cornelius en Cyprianus
17. H. Lambertus
18. ?
19. H. Januarius
20. H. Eustachius
21. H. Deborah; H. Mattheüs
22. H. Mauritius
23. H. Thecla
24. ?
25. H. Nicolaas van Flue
26. HH. Cosmas en Damianus
27. H. Vincentius de Paul
28. H. Wenseclaus
29. HH. Michiel, Gabriël en Rafael
30. H. Hieronymus

| Daag van de waek |
| --- |
| jannewarie - fibberwarie - miert - april - mei - juni - juli - augustus - september - oktober - november - december |
# 1640

1637 - 1638 - 1639 - **1640** - 1641 - 1642 - 1643
## Gebäörtenisse

* Nao de doad van Hendrik Casimir besjlut de Sjtate-Generaal ein aafvaardiging nao Frieslandj en Groninge te sjture óm d'r op aan de dringe Frederik Hendrik es sjtadhawwer te beneume. Frieslandj beneump aevel sjnel Hendrik ziene broor Willem Frederik veurdat de aafvaardiging arriveert.
* Groninge en Drenthe besjlete Frederik Hendrik tot sjtadhawwer te beneume en neet Willem Frederik, ziene sjoanzoon.
* De Sjtate-Generaal beneumme de Prins van Oranje ouch tot sjtadhawwer van de generaliteitslenj Wedde en Westerwolde.
* Catalonië en Portugal kómme in opsjtand taenge de Sjpaanse heërsjappiej. \*1 december - Portugal wirt weer ónaafhankelik mèt Johan IV es keuning.
* Frankriek annexeert Artois, Montmédy en Thionville. Dit wirt oetèntelik in 1659 door Sjpanje erkènd.
* Willem J. Coster wirt de eësjte Gouverneur van Ceylon veur de VOC.
* 't Eësj bekènde koffiehoes in Europa wirt geäöpend in Venetië.

## Gebaore

* 10 juni - Aphra Behn, Britse sjriefster
* 26 december - Carl Rosier, Nederlandjse compenis (gesjtórve 1725)
* 18 november – Willem de Vlamingh, Nederlandjse zeëvaarder en óntdèkkingsreiziger (gesjtórve 1698)

datum ónbekènd
* Barbara Palmer, minnares van keuning Karel II van Èngelandj
* Jacques Thomelin, Franse compenis en organis (gesjtórve 1693)

## Gesjtórve

Rubens en zien vrouw
* 2 fibberwarie - Johanna de Lestonnac (83), Franse ordesjtichteres en heilige
* 19 fibberwarie - Murat IV, sultan van 't Ottomaanse Riek
* 17 mieërt - Philip Massinger, Èngelsje teneëlsjriever
* 30 mei - Pieter Pauwel Rubens (62), Vlaamse barok sjilder
* 22 juli - Hendrik Casimir I (28), sjtadhawwer van Frieslandj, Groningen en Drenthe
* 1 december – Eindj van de Iberische Unie: Johan IV van Portugal wirt de nuje keuning van Portugal, de Habsburgers waere nao 60 jaor hiejmit aafgelos door 't Hoes van Braganza. De Sjpaanse Habsburgers zulle de nuje Portugese dynastie pas in 1668 erkènne.
* 31 december - Johannes Franciscus Régis (43), Franse volksprediker, jezuïet en heilige

datum ónbekènd
* Guilielmus Messaus (~51), compenis oet de Zudelikke Nederlanje
* Hendrick Cornelisz. Vroom (~77), Nederlandjse sjilder en teikenaer van zeëgezichte

## Beeldende Kuns

* *Vrolik gezelsjap* (1640) Dirck Hals, Sjtaatsgalerie, Stuttgart

## Boewkuns

* *Palies Noordeinje*, (1640) Jacob van Campen en Pieter Post
* *Sjtedelik Museum De Lakehal* (1640) Arent van 's-Gravesande